Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2252

2. Zászlósi rendfokozati parolik 120 mm hosszú — a végén található hurokkal együtt — 38 mm széles, ékalakban kialakított zöld lampasztból készült, arany színű súlytással szegélyezett paroli. Az ékalak kezdeténél egy-egy vitézkötés, csúcsánál pedig egy hurok van kialakítva a súlytásból. Az egyenes végétől 35 mm-re ékalakban — az ékalak csúcsa a paroli egyenes végétől 50 mm-re található egy 10 mm széles ezüst színű paszomány van rávarrva. A paroli ékalakú végétől 10 mm-re egy arany színű testületi jelvény található. 2.1. Zászlós A paroli egyenes végétől a csillag középpontjáig számítva 15 mm-re 1 db, 15 mm átmérőjű, hatágú, arany színű csillag található a hossztengely vonalán. 2.2. Törzszászlós A paroli egyenes végétől 15 mm-re, szélétől 13 mm-re a csillag középpontjáig számítva 1 db, attól 15 mm-re további 1 db, összesen 2 db, 15 mm átmérőjű, hatágú, arany színű csillag található a hossztengelyre merőlegesen. 2.3. Főtörzszászlós A paroli egyenes végétől a csillag középpontjáig számítva 15 mm-re, egymástól 15 mm-re a hossztengelyre merőlegesen 2 db, az egyenes végétől 30 mm-re a hossztengelyen 1 db, összesen 3 db, 15 mm átmérőjű, hatágú, arany színű csillag található.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes